Legend of Kamapuaa. 343 



I nana mai ko Pele hana, e ku aku ana no o Kamapuaa i luna o Akanikolea, 

 aole i make. Kena hou o Pele e hoa ke ahi. la wa, kahea o Kamapuaa i ke kaikua- 

 hine ona ia Keliiomakahanaloa, he wahi ao uuku, e pii mai ana ma Kona mai. O ka hele 

 ia a kupono i luna o Kilauea, o ka iliki iho la no ia o ka ua, piha o Kilauea a hanini, pio 

 ke ahi a Pele. A koe i ka aunaki me ka aulima. Iho na kino puaa o Kama, piha o Kila- 

 uea. O ko Kamapuaa kino maoH. Hamana ka waha, keke na niho, komo o Halemau- 

 mau i loko o ka waha, komo o Pele me na kaikaina, na kaikunane i loko, kokoke e make 

 o Pele ma. O ke 'kua malimali, o Lonoikiaweawealoha, holo lua kona manao, hookomo 

 i ke aloha ia Kamapuaa a me na 'kua ona. Pakele ai o Pele mai make ia Kamapuaa ia 

 kaua ana. Nolaila, haalele o Kamapuaa ia Halemaumau. Kena ae la o Pele ia Lono- 

 makua, ke ahi. Hi'a iho la ke ahi a a no loko o ka aunaki, pulupulu iho la a a, hoa' ia 

 iho la a piha hou o Kilauea ; pii mai la ke ahi a loaa o Kamapuaa i luna o Akanikolea. Kuu 

 iho la o Kamapuaa i na kino lau ona, oia ka laau, ke olomea, ka hala, uhaloa, ke araau- 

 mau, pela laua i kaua ai a loihi ka manawa. Aole i pio, aole i pio. Mahope o keia kaua 

 ana, noho a kane, a wahine iho la laua. Iloko o ia noho ana, ua mahele ia o Hawaii 

 no laua, penei ke ano : Ekolu ia Pele, o Puna, o Kau, o Kona, he mau aina a loa lakou. 

 O Kohala, o Hamakua, o Hilo, no Kamapuaa ia, aohe aa o keia mau aina ekolu. Pela 

 i pau ai ke kaua ana. 



MOKUNA V. 



Kaua Alima a Kamapuaa me Makalii. 



Mahope o ke kaua ana o Kamapuaa me Pele, holo mai la ia mai Hawaii mai a 

 Maui, a Molokai, a Oahu nei. Mai Oahu aku a pae ma Kipu, i Kauai. Halawai mai la 

 me ia o Limaloa, e hele ana i kahi o Kaneiki, he 'Hi, a he aimoku, ia ia kekahi mau ahu- 

 puaa o Kauai. O ke kumu o ko Limaloa hele ana i laila, o na kaikuahine o Kaneiki. Ma 

 keia hele ana he kino kanaka ko Kamapuaa, he ui, a he maikai ke nana aku. Nolaila, 

 hoaikane o Limaloa ia ia. Ia laua e hele ana' ma ke ala loa, i aku o Limaloa ia Kama- 

 puaa : "O oe ka mea e loaa ai a'u wahine, nokamea, ua pau loa kuu waiwai ia laua, aohe 

 nae he loaa iki." 



Ma keia hele ana, hiki aku la laua i luna o Kemamo he punawai e inu ia, ua paa 



